בת השוטר

בת השוטר היא סדרת מתח לנוער שנוצרה על ידי ליעד שהם ודנה שץ עם מיכל קופר קרן. הסדרה מספרת על דנה (ליאנה עיון), תלמידת תיכון ברמת גן שהייתה עדה לרצח של אב הבית בבית ספרה, והועברה לתוכנית להגנת עדים שבמסגרתה עברה לגור בבית חרדי בבני ברק. הסדרה משודרת משנת 2020 בערוץ TeenNick למנויי Yes.

סקירת סדרה

עלילת הסדרה

עונה 1 
הסדרה מגוללת את סיפורה של דנה, תלמידת תיכון חילוני ברמת גן, שהייתה עדה לרצח בבית ספרה. המשטרה מחליטה להעביר את דנה לתוכנית להגנת עדים שבמסגרתה היא עוברת לבית חרדי בבני ברק. הסדרה עוסקת בהבדלים בין ערים כל כך קרובות אך כל כך שונות כמו רמת גן ובני ברק וכמו כן על הבדלים בין חילונים לחרדים.

עונה 2 
העונה מתחילה ביום חתונתם של חני ודניאל, אך לפתע דנה מבחינה שדניאל נעלם. כולם מתחילים לחפש אותו, ולאחר חיפושים רבים הצדדים מבטלים את החתונה. במקביל, ברמת גן, אדם מביים וכותב הצגה חדשה "הברווזון המכוער", אך בגרסת סיפור חייו של אליהו. חני ודנה מחפשות את דניאל במשך העונה. אליהו לא רוצה שיביימו עליו את ההצגה ופורש ממנה לאחר שבל מייעצת לו לפרוש. דנה מתחילה מערכת יחסים מורכבת עם פושע מחברי כת הצדיקים, שלומי, ומרגישה בסתר ליבה שהיא בעצם בוגדת באיתי. בסוף העונה האדמו"ר נעצר וכך גם בנו שלומי, בל מקבלת את תפקיד הברווזון במקום אליהו (לאחר שהתפייסה עם אדם), וחני ודניאל מתחתנים. בסוף העונה דנה מגלה שהאדמו"ר רצח את אביה עמית.

דמויות

דמויות ראשיות
דנה ארגמן/רחל/אביגיל הכט (ליאנה עיון) – כוכבת הסדרה. הייתה עדה לרצח. בעקבות כך המשטרה מפעילה תוכנית להגנת עדים, ושולחת את דנה למשפחה חרדית בלב בני ברק, בו היא משתדלת בזמן שהותה שם להבין את אורחות חייהם של אלו אשר נמצאים אולם כמה קילומטרים אחדים מן מקום מגוריה ברמת גן אך עקב אופן תפיסת העולם הכה שונה אינם מכירים אחד השני רבות, במהלך שהותה בבית הרב היא חיה אצלם בזהות בדויה בשם "רחל". במהרה מתיידדת עם חני, ביתו הבכורה של הרב רבינוביץ', איתה מתייעצת רבות ופותחת ליבה בפניה בעת מצבה המורכב מבחינה רגשית, ללא אמא בלב עיר אינה מוכרת, בעת הצורך להסתתר מרוצח. בסוף העונה הראשונה נהיית בת זוגו של איתי, חבר ילדותה. בעונה השנייה עוזרת לחני לחקור את ההעלמות של דניאל, מכירה את שלומי ומתחילה להתאהב בו. כשאיתי ראה במצלמות שהתנשקה עם שלומי (יהודה בוחבוט) הם נפרדים. גילתה את האמת על שלומי ונהיית הבת זוג שלו.
איתי בן חיים/חזקי הכט (רועי רשף) – תלמיד במגמת תיאטרון, חבר השלישייה עם דנה ואדם. היה חבר של שחר אך התאהב בדנה והיא בו והם הפכו לזוג, בעונה השנייה הוריו טסים לחול, והוא נשאר לגור עם דנה. נפרד ממנה אחרי שראה במצלמות שהתנשקה עם שלומי. מתחזה בעונות 1 ו-2 לבחור חרדי בשם חזקי הכט, אח של אביגיל ופסי (דנה ואדם בדמות של חרדים).
שחר אלוש/פייגי (עומר נודלמן) – חברה של איתי לשעבר. לומדת במגמת תיאטרון. נבחרת לתפקיד ראשי בהצגה לאחר עזיבתה של דנה. מתאהבת באליהו ונהיית בת זוגו, בעונה השנייה השניים נפרדים.
אדם אוחיון/פסי הכט (רועי רביב) – בשלישייה עם איתי ודנה. אחרי הרצח הופך להיות הבמאי של ההצגה במגמה. עוזר לאיתי ודנה לפענח את הרצח. בעונה השנייה מתחפש לחרדי בשם פסי, בחור חרדי ואח של אביגיל וחזקי (דנה ואיתי בדמות חרדים) ונכנס למקווה של ה'צדיקים' כדי להכניס מכשיר מעקב לפלאפון של מאיר אשקלון.
חני רבינוביץ'-צוקר (מור סרוסי) – הבת של הרב רבינוביץ ואחותה של דבורי, מאוהבת בדניאל, ומשודכת על ידי הרב רבינוביץ אביה לדוד ״העילוי״ של הישיבה. נהפכת לבת זוגו של דניאל בסוף העונה ובעונה השנייה עומדת להתחתן איתו אך הוא נעלם. בסוף העונה השנייה מתחתנת עם דניאל.
אליהו לרר/עמית רבינוביץ' (מנור חקק) – הבן של הרבנית. אחיהן החורג של חני ודבורי. חובב תיאטרון. הולך בסתר למגמת התיאטרון של דנה בו נבחר לשחק תפקיד הראשי במחזמר "סיפור הפרברים" את טוני. מאוהב בשחר ונהיה בן זוגה. מגלה את האמת על אימו שרצחה את אדמונד. בסוף העונה הוא נחטף על ידי הרבנית והשתחרר על ידי רונן, בעונה השנייה נפרד משחר ומתאהב בבל.
דבורי רבינוביץ' (הילה הרוש) – הבת של הרב ואחותה של חני. מאוהבת בדוד ורוצה להתארס איתו, ומנסה להרוס את השידוך בין דוד לחני. לאחר מכן היא מגלה את אישיותו האמיתית של דוד ושאין תלמוד תורה בלי דרך ארץ.
דניאל צוקר (עידו אליאלי) – עובד במאפיית עדן. מאוהב בחני, הופלל על ידי דוד בגניבה שלא עשה. בקש לרחם על דוד שלא יוציאו אותו מהישיבה, ולהקל עליו את העונש בהשעיה למספר ימים. נהפך לבן זוגה של חני בסוף העונה ובעונה השנייה עומד להתחתן איתה אך נעלם ובהמשך נורה בראשו על ידי מאיר אשקלון.
דויד-ישרואל לייבה (יואב רוזנברג) – תלמיד עילוי שלומד בישיבה. רוצה להתחתן עם חני מפני שהוא רוצה לעצמו ייחוס משפחתי כמו של הרב רבינוביץ', ולא כמו המשפחה הפשוטה שממנה בא, בסופו של דבר גם מתאהב בחני, ומפליל את דניאל בגניבה. בעונה השנייה עוזר לחני לאחר שמאיר אשקלון הרביץ לו בשביל מידע.
שלמה (שלומי) יוסף (שם-טוב) צדיקוב (יהודה בוחבוט) (עונה 2) - חבר בכת ה'צדיקים', חבר בצוות עם מאיר אשקלון . מתחבר לדנה בתחילה כדי לגנוב ממנה את מחזיק המפתחות שדניאל נתן לה לתת לחני, ובהמשך מתאהב בה. קרוע בין משפחתו לבין אהבתו, מתנשק עם דנה, מרגיש רע על זה שהוא משקר לה. בסוף העונה נהיה בן זוגה.
בל מון-לייט/יהודית זוסמן (אלכס זילברג)  - נערה צינית מאוד. מרבה ללבוש שחור. טובה מאוד בלימודים ומוכרת עבודות. ציירת מעולה. שמה הקודם הוא יהודית זוסמן, בת למשפחה חרדייה, ברחה מהבית, שינתה את שמה לבל מון-לייט וחזרה בשאלה. תלמידה חדשה ונהיית בת זוגו של אליהו.
 אריה צוקר (ישי ללוש)  – אחיו של דניאל. עוזר ל'צדיקים' להגיע אל ברכת הכלה. עבד בקונדיטורית 'הקונדיטוריה של חני'.

דמויות נוספות
רונן (אשכנזי) איינשטיין (עוז זהבי) (עונה 1) – המורה של מגמת תיאטרון. החשוד העיקרי של הרצח. בן למשפחת עבריינים. שינה את שם משפחתו כדי שלא יהיה עליו שם רע. אח שלו ליאור משחרר אותו ממעצר. חוזר להיות בקשר עם ליאור אחרי 15 שנה. הוא עבד עם דנה ונעצר. בסוף העונה הוא שוחרר. מציל את אליהו בסוף העונה בעיקר היו בטוחים שרונן, הוא הרוצח אך הוא לא.
אמירה ארגמן (טלי שרון) – אלמנה מעמית. אמא של דנה. שוטרת. בת הזוג לשעבר של יפתח. הופכת לשוטרת סמויה כדי לתפוס את האדמו"ר.
הרב יצחק רבינוביץ' (מוריס כהן) – אב המשפחה החרדית שאליה נכנסת דנה בתור "רחל". בעלה של מרים ואביהם של חני ודבורי. אבא חורג של אליהו. ואח של יוסף בלפור. נחשד בהמשך כזייפן המטבעות וכרוצח ומשוחרר בסוף העונה.
תמר בנימין (נצנת מקונן) – שוטרת. מסיעה את דנה לתוכנית להגנת עדים. חברה טובה של יפתח ואמירה. משתפת עם ליאור לאחר שהוא מאיים לפגוע באחיה.
לאה פרומן (מאיה מדג'ר) (עונה 1) – מנהלת חנות בגדים. חני עובדת בחנות שלה. בזכותה הרב שוחרר מהכלא לאחר שהעידה כי עזר לה לטפל בבנה החולה במחלת נפש.
יוסף בלפור/מיכה רבינוביץ' (רותם קינן) – מנהל בית ספר התיכון בו לומדת דנה. אחיו של הרב רבינוביץ'.
עמית ארגמן (לירון לבו) – בעלה של אמירה ואביה של דנה. נרצח כשנה לפני התרחשיות בסדרה ומתגלה שהאדמור רצח אותו.
נעמי (רוני מרון קליין)  – הכלה החדשה של דניאל.
גל איינשטיין (תומר טליאס)  - בנו של ליאור איינשטיין, נמצא בריב עם אביו מהסיבה שאבא שלו ניסה לשחד את שופט התחרות בה גל השתתף. שחיין בנבחרת רמת גן.
 האדמו"ר חיים צדיקוב (שמוליק כהן)  – מנהיג כת 'הצדיקים'. אבא של שלומי ורצח את עמית וניסה לרצוח את דנה.
אביבה בן חיים (ליאת פישמן לני)  – אמו של איתי.
ליאל (נופר בוקר)  - מלהקת מפורסמת לסרטים, סדרות ופרסומות. בת הזוג של אבא של שחר ואמה החורגת של שחר.
יחיאל (אורי זעירא) - חברו של דניאל מהמאפייה ובעלי מאפיית עדן.
אדמונד גודמן (ויטלי ווסקובויניקוב)  - היה שרת בית הספר, חברו של רונן מהתיכון. הלווה לרונן 30 אלף ש"ח, ולרונן לא היה איך להחזיר לו את הכסף. ראה את הרבנית מזייפת מטבעות בסדנה לאומניות של בית הספר, הוא ניסה להתקשר למשטרה אך נרצח על ידי הרבנית כמה שניות לפני.
יוסק'ה (רועי הסל)  – בעל חנות למכשירים לא כשרים בבני ברק, משכיר לאליהו טאבלט פעם בשבוע כדי שאליהו יוכל ללמוד משחק. החנות שלו נסגרה.
הרב ליפשיץ (אברהם שלום לוי)  - רב בישיבה של הרב רבינוביץ'.

הנבלים
ליאור איינשטיין (מתי אטלס)  – אבא של גל ואחיו הגדול של רונן. עוזר לרונן להשתחרר מהכלא ומנסה להרוג את דנה. איש העולם התחתון.
סול סטיוארט/אבי (אוראל איזיקל)  - עובד של ליאור בעולם התחתון. הופך לשרת בתיכון של דנה בשם אבי, במטרה לרגל אחרי איתי ואדם בחיפושים אחר דנה. נעצר.
יפתח חלוץ (ליאור אשכנזי)  – שוטר. בן הזוג של אמירה ואב חורג של דנה. חוקר ביחד עם אמירה על תיק הרצח של אדמונד ורוצה למצוא את רונן. בהמשך מתברר שהוא עצמו קשור לרצח יותר מרונן. ואף עזר לרצח של אדמונד. בסוף העונה הרבנית מרעילה אותו והוא נשלח לבית חולים אך לא ידוע מה קרה לו אחר כך.
הרבנית מרים לרר (נטע גרטי)  – אשתו של הרב רבינוביץ', ואמא של אליהו. התחזתה לעורכת הדין של יפתח. היא הרוצחת של אדמונד ומי שזייפה את המטבעות העתיקים. הרעילה את יפתח. בסוף העונה היא נתפסת ונכנסת לכלא.
מאיר אשקלון (עידן מי-רון) - חלק מארגון פשע בשם הצדיקים ועובד בשביל האדמו״ר במרדף מלוכלך אחר דנה על מנת לקחת ממנה את ברכת הכלה המסתורית המיועדת לחני שנתן לה דניאל.
שאול זיצנר (אסף גולדשטיין)  - שוטר. חבר טוב של יפתח. מתחזה לחרדי ביחד עם יובל כדי להשיג מטבעות מזויפים.
יובל/גברת זיצנר (שרון גולן)  - שוטרת. חברה טובה של יפתח. מתחזה לחרדי ביחד עם שאול כדי להשיג מטבעות מזויפים.

הפקה 
ב-31 במאי 2020 פורסם שעומר נולדמן וליאנה עיון לוהקו לסדרה. ב-3 ביוני 2020 פורסם שגם עוז זהבי לוהק לסדרה, וב-4 ביוני 2020 פורסם שהשחקן ליאור אשכנזי לוהק לסדרה ויביים חלק מפרקי הסדרה.

הסדרה צולמה בחודשים יולי עד ספטמבר 2020 במשך של תקופה חודשיים וחצי.

בתחילה הסדרה יועדה לשידור בערוץ KIDZ והופקה גם על ידי חברת "סלוצקי אפיקי תקשורת" המפעילה את ערוץ KIDZ. לאחר צפייה בסדרה הוחלט שהסדרה לא מתאימה לקהל הצופים של ערוץ KIDZ ומתאימה לקהל הנוער הבוגר ובעקבות כך הסדרה הועברה לשידור בערוץ TeenNick, ערוץ שקהל הצופים שלו בעיקר הוא נוער.

ב-22 בדצמבר 2020 נחשף בראיון של רום פלד ל"פרוגי" כי בעונה הראשונה לסדרה היה מתוכנן רומן להט"בי בין שתיים מהדמויות המרכזיות בסדרה.

ב-19 באפריל 2021 פורסם כי הסדרה צפויה להתחדש לעונה שנייה שעתידה לעלות בשנת 2022.

ב-5 במאי 2022 העלתה יס טריילר לעונה 2 אשר התחילה ב-15 במאי 2022.

ב-13 בנובמבר 2022 פורסם כי הסדרה תחודש לעונה שלישית שצפויה לעלות בתחילת 2024.

פרסים ומועמדויות

קישורים חיצוניים

הערות שוליים 

TeenNick: תוכניות וסדרות
Yes הטלוויזיה בלוויין: תוכניות וסדרות
סדרות טלוויזיה ישראליות שעלו לשידור בשנות ה-2020
סדרות מתח ישראליות
סדרות נעורים ישראליות
משטרת ישראל בתרבות ובאמנות